钦定古今图书集成/明伦汇编/氏族典/第627卷 > 拓跋劭
## 钦定古今图书集成/明伦汇编/氏族典/第627卷 > 拓跋劭

按《魏书彭城王传》：“彭城王勰嫡子劭，字子讷，袭封。善
武艺，少有气节，起家宗正少卿，又除使持节、假散骑
常侍、平东将军、青州刺史。于时齐州民刘均、房顷等
扇动三齐，萧衍遣将彭城郡王辨等骚扰边陲，劭频
有防拒之效。孝昌末，灵太后失德，四方纷扰，劭遂有
异志，为安丰王延明所启，征入为御史中尉。庄帝即”
位，尊为无上王，寻遇害河阴，追谥曰孝宣皇帝。有二
子：韶，字世胄，袭。武定末，司州牧。齐受禅，爵例降。韶弟
袭，字世绍，武定初，封武安王，邑一千户。武定末，中书
侍郎。齐受禅，爵例降。